Λίμνη Χαμούν

Η Λίμνη Χαμούν (περσικά: دریاچه هامون, Daryātscheh-ye Hāmūn) είναι λίμνη στην επαρχία Σιστάν και Μπαλουτσιστάν στο Ιράν. Προερχόμενος από την οροσειρά Χίντου Κους, ο ποταμός Χέλμαντ εκβάλει στη λίμνη σε μία ρηχή λεκάνη. Το νερό της λίμνης εμπλουτίζεται από το χιόνι που λιώνει αλλά και τις βροχοπτώσεις της περιοχής. Πρόκειται για μία τερματική λίμνη, δηλαδή δεν έχει διαφυγή προς τη θάλασσα. Κατά τις περιόδους των βροχοπτώσεων καλύπτει έκταση 4000 τ.χλμ.. Λόγω αυξημένης κατανάλωσης του ύδατος για γεωργικούς σκοπούς αλλά και μειωμένων βροχοπτώσεων την περίοδο από το 1999 έως το 2001, η λίμνη σχεδόν αποξηράνθηκε.

Στο κέντρο της λίμνης βρίσκεται μία νήσος από βασάλτη η οποία φτάνει σε υψόμετρο 600 μέτρων με όνομα Κούχε Κουάτζα. Τα ερείπια του κάστρου Νταχανέγιε Γκολαμάν του Ζαμπόλ βρίσκονται πλησίον της λίμνης.John Weier: From Wetland to Wasteland; Destruction of the Hamoun Oasis. NASA Earth Observatory, 3 Δεκεμβρίου 2002

 Παραπομπές 

μικρογραφία|Δορυφορική φωτογραφία της λίμνης σε διάφορες χρονικές περιόδους

Κατηγορία:Λίμνες του Αφγανιστάν
Κατηγορία:Λίμνες του Ιράν